CELEX: 31990Y0412(03)
Language: el
Date: 1989-10-17 00:00:00
Title: Απόφαση αριθ. 141 της 17ης Οκτωβρίου 1989 που τροποποιεί την απόφαση αριθ. 127 της 17ης Οκτωβρίου 1985 σχετικά με τη σύνταξη των καταστάσεων που προβλέπονται στο άρθρο 94 παράγραφος 4 και στο άρθρο 95 παράγραφος 4 του κανονισμού (ΕΟΚ) αριθ. 574/72 του Συμβουλίου της 21ης Μαρτίου 1972

Σημαντική ανακοίνωση νομικού περιεχομένου

|

31990Y0412(03)

Απόφαση αριθ. 141 της 17ης Οκτωβρίου 1989 που τροποποιεί την απόφαση αριθ. 127 της 17ης Οκτωβρίου 1985 σχετικά με τη σύνταξη των καταστάσεων που προβλέπονται στο άρθρο 94 παράγραφος 4 και στο άρθρο 95 παράγραφος 4 του κανονισμού (ΕΟΚ) αριθ. 574/72 του Συμβουλίου της 21ης Μαρτίου 1972  

Επίσημη Εφημερίδα αριθ. C 094 της 12/04/1990 σ. 0005 - 0006

		ΑΠΟΦΑΣΗ αριθ. 141της 17ης Οκτωβρίου 1989που τροποποιεί την απόφαση αριθ. 127 της 17ης Οκτωβρίου 1985 σχετικά με τη σύνταξη των καταστάσεων που προβλέπονται στο άρθρο 94 παράγραφος 4 και στο άρθρο 95 παράγραφος 4 του κανονισμού (ΕΟΚ) αριθ. 574/72 του Συμβουλίου της 21ης Μαρτίου 1972(90/C 94/05)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής ασφάλειας στους μισθωτούς και μη μισθωτούς εργαζόμενους και στα μέλη των οικογενειών τους που μετακινούνται στο εσωτερικό της Κοινότητας, σύμφωνα με το οποίο είναι επιφορτισμένη να εξετάζει κάθε διοικητικό ή ερμηνευτικό θέμα που δημιουργείται κατά την εφαρμογή του κανονισμού (ΕΟΚ) αριθ. 1408/71 και των μεταγενέστερων κανονισμών,το άρθρο 36 παράγραφος 2, του προαναφερθέντος κανονισμού (ΕΟΚ) αριθ. 1408/71,το άρθρο 17 παράγραφοι 1 έως 4, το άρθρο 29 παράγραφοι 1 έως 3, το άρθρο 94 παράγραφοι 4 και 5, το άρθρο 95 παράγραφοι 4 και 5 και το άρθρο 102 παράγραφος 2 του κανονισμού (ΕΟΚ) αριθ. 574/72,την απόφαση αριθ. 127 της 17ης Οκτωβρίου 1985 [1],Εκτιμώντας:ότι για παροχές σε είδος που έχουν χορηγηθεί στα μέλη της οικογένειας ενός μισθωτού ή μη μισθωτού που κατοικούν στο έδαφος ενός κράτους μέλους διαφορετικού απ' αυτό που ο ίδιος κατοικεί, αποδίδεται μόνο ένα κατ' αποκοπή ποσό ανά οικογένεια [άρθρο 94 του κανονισμού (ΕΟΚ) αριθ. 574/72] ενώ για τις ίδιες παροχές που έχουν χορηγηθεί στα ίδια άτομα αποδίδονται τόσα κατ' αποκοπή ποσά ανά συνταξιούχο και οικογένεια [άρθρο 95 του κανονισμού (ΕΟΚ) αριθ. 574/72] όσα είναι τα μέλη της οικογένειας που δικαιούνται μια ξεχωριστή σύνταξη επιζώντων, κατ' εφαρμογή ορισμένων νομοθεσιών·ότι ο οικογενειακός πυρήνας δεν αλλάζει στις προαναφερθείσες περιπτώσεις και πρέπει να θεωρείται ως μια ενότητα τόσο για την τήρηση των καταστάσεων όσο και για τον υπολογισμό του μέσου κόστους και για την απόδοση των κατ' αποκοπή ποσών κατ' εφαρμογή του άρθρου 95 του κανονισμού (ΕΟΚ) αριθ. 574/72,ΑΠΟΦΑΣΙΖΕΙ:Άρθρο 1Οι καταστάσεις που προβλέπονται από το άρθρο 94 παράγραφος 4 και το άρθρο 95 παραγράφος 4 του κανονισμού (ΕΟΚ) αριθ. 574/2 συντάσσονται σύμφωνα με τους ακόλουθους κανόνες:Ι. Κατάσταση που προβλέπεται στο άρθρο 94 παράγραφος 4Οικογένειες των εργαζομένων, μισθωτών ή μη μισθωτών1. Για την εφαρμογή των παραγράφων 1 έως 4 του άρθρου 17 του κανονισμού (ΕΟΚ) αριθ. 574/72, ορίζεται η ακόλουθη διαδικασία:Μετά από αίτηση του εργαζόμενου, μισθωτού ή μη μιFσθωτού, ο αρμόδιος φορέας, αφού συμπληρώσει το τμήμα Α του εντύπου Ε 109, αποστέλλει ή χορηγεί δύο αντίτυπα του εντύπου αυτού στον ενδιαφερόμενο ο οποίος τα διαβιβάζει στα μέλη της οικογένειάς του. Αυτά πρέπει να υποβάλουν τα δύο αντίτυπα στο φορέα ασφάλισης ασθενείας του τόπου συνήθους διαμονής τους κατά την εγγραφή τους για τη χορήγηση των παροχών εις είδος.Αν τα μέλη της οικογένειας δεν υποβάλουν την εν λόγω βεβαίωση, ο φορέας του τόπου κατοικίας απευθύνεται στον αρμόδιο φορέα με το έντυπο Ε 107· στην περίπτωση αυτή, ο τελευταίος αυτός φορέας το στέλνει σε δύο αντίτυπα στο φορέα του τόπου της συνήθους διαμονής.Ο φορέας του τόπου συνήθους διαμονής των μελών της οικογένειας, αφού συμπληρώσει το τμήμα Β, στέλνει ένα αντίτυπο στο φορέα ασφάλισης ασθενείας στον οποίο είναι ασφαλισμένος ο εργαζόμενος, μισθωτός ή μη μισθωτός.2. Ο υπολογισμός των κατ' αποκοπή ποσών αρχίζει από την ημερομηνία κατά την οποία γεννάται το δικαίωμα παροχών σε είδος σύμφωνα με τη νομοθεσία της αρμόδιας χώρας, εκτός αν τα μέλη της οικογένειας έχουν ακόμη δικαίωμα παροχών σε είδος στη χώρα συνήθους διαμονής δυνάμει των κανονισμών. Στην περίπτωση αυτή, ο υπολογισμός των κατ' αποκοπή ποσών αρχίζει από την ημερομηνία παύσης του δικαιώματος αυτού. Ο φορέας του τόπου συνήθους διαμονής πρέπει να λάβει υπόψη τη διάταξη αυτή όταν εγγράφει την ημερομηνία του σημείου έναρξης του υπολογισμού των κατ' αποκοπή ποσών στο σημείο 9.10 του εντύπου Ε 109.3. Ο αρμόδιος φορέας πληροφορεί το φορέα του τόπου συνήθους διαμονής για την κατάργηση του δικαιώματος παροχών σε είδος στέλνοντας δύο αντίτυπα του εντύπου Ε 108. Ο φορέας του τόπου συνήθους διαμονής επιστρέφει ένα από τα αντίτυπα αυτά στον αρμόδιο φορέα.4. Ο φορέας του τόπου συνήθους διαμονής τηρεί την κατάσταση ενήμερη βασιζόμενος στις ενδείξεις που παρέχουν οι αρμόδιοι φορείς για το θέμα της γένεσης του δικαιώματος (έντυπο Ε 109), και σχετικά με την αναστολή ή την κατάργηση του δικαιώματος παροχών (έντυπο Ε 108) ή, όσον αφορά τη Γαλλία, σχετικά με το έντυπο Ε 109 το οποίο πρέπει να υποβάλλεται κάθε χρόνο.5. Όταν τα μέλη της οικογένειας του εργαζόμενου, μισθωτού ή μη μισθωτού, μεταφέρουν τη συνήθη διαμονή του στο έδαφος άλλου κράτους μέλους, γίνεται πάλι εφαρμογή του ανωτέρω σημείου 1.6. Για τον υπολογισμό των κατ' αποκοπή ποσών, η περίοδος κατά τη διάρκεια της οποίας μπορούν οι ενδιαφερόμενοι να λάβουν παροχές υπολογίζεται σε μήνες.Ο αριθμός των μηνών λαμβάνεται υπολογίζοντας ως μία μονάδα τον ημερολογιακό μήνα που περιλαμβάνει την ημερομηνία που χρησιμεύει ως σημείο έναρξης για τον υπολογισμό των κατ' αποκοπή ποσών.Ο ημερολογιακός μήνας κατά τη διάρκεια του οποίου έληξε το δικαίωμα δεν υπολογίζεται, εκτός αν ο μήνας αυτός είναι πλήρης.Αν η περίοδος είναι κατώτερη του μήνα, υπολογίζεται ως μήνας.7. Όταν τα μέλη της οικογένειας εργαζόμενου, μισθωτού ή μη μισθωτού, είναι κατανεμημένα σε περισσότερες χώρες συνήθους διαμονής, διαφορετικές από τη χώρα του τόπου απασχόλησης του ενδιαφερομένου και όταν τα δικαιώματα γεννώνται σε κάθε μία από τις χώρες συνήθους διαμονής, πρέπει να ληφθεί υπόψη ένα κατ' αποκοπή ποσό ανά χώρα.8. Οι λογαριασμοί των κατ' αποκοπή ποσών καταρτίζονται με βάση τα αριθμητικά στοιχεία που λαμβάνονται από την εξέταση των εγγράφων που αναφέρονται στο ανωτέρω σημείο 4.ΙΙ. Κατάσταση που προβλέπεται στο άρθρο 95 παράγραφος 4Συνταξιούχοι και η οικογένειά τους1. Η κατάσταση καταρτίζεται με τη χρησιμοποίηση του εντύπου Ε 121 το οποίο προβλέπεται για την εφαρμογή του άρθρου 29 παράγραφοι 1 έως 3 του κανονισμού (ΕΟΚ) αριθ. 574/72 και του εντύπου Ε 108 σχετικά με την αναστολή ή την κατάργηση του δικαιώματος παροχών.2. Η ημερομηνία που χρησιμεύει ως σημείο έναρξης για τον υπολογισμό των κατ' αποκοπή ποσών είναι:α) η ημερομηνία παραλαβής από το φορέα συνήθους διαμονής του εντύπου Ε 121. Η ημερομηνία αυτή είναι γραμμένη στο σημείο 8.12 του εντύπου αυτού και αποτελεί την ημερομηνία λήξης της ισχύος του εντύπου Ε 120·β) η ημερομηνία γένεσης του δικαιώματος παροχών σε είδος δυνάμει της νομοθεσίας της αρμόδιας χώρας, όταν δεν έχει εκδοθεί έντυπο Ε 120· η ημερομηνία αυτή είναι γραμμένη στο σημείο 5.3 του εντύπου Ε 121·γ) η ημερομηνία μεταφοράς της συνήθους διαμονής, όταν αυτή είναι μεταγενέστερη της ημερομηνίας που αναφέρεται στα στοιχεία α) ή β) ανωτέρω, και όταν δεν έχει χορηγηθεί κανένα έντυπο Ε 111·δ) η ημερομηνία που ακολουθεί το τέλος της περιόδου δικαιώματος η οποία πιστοποιείται με το έντυπο Ε 111.Αν οι δικαιούχοι σύνταξης ή τα μέλη της οικογένειάς τους έχουν ακόμη δικαίωμα παροχών, σύμφωνα με τη νομοθεσία της χώρας συνήθους διαμονής του, ο υπολογισμός του κατ' αποκοπή ποσού αρχίζει από την ημερομηνία παύσης του δικαιώματος αυτού.3. Οι διατάξεις σχετικά με την τήρηση της κατάστασης που προβλέπεται στο άρθρο 94 παράγραφος 4 του κανονισμού (ΕΟΚ) αριθ. 574/72, και οι οποίες αποτελούν αντικείμενο των σημείων 3 έως 8 του τμήματος ανωτέρω, εφαρμόζονται κατ' αναλογία.4. Για τον υπολογισμό των κατ' αποκοπή ποσών και την τήρηση των καταστάσεων κατ' εφαρμογή του άρθρου 95 του κανονισμού (ΕΟΚ) αριθ. 574/72, το σύνολο των δικαιούχων σύνταξης επιζώντων που αντλούν δικαίωμα από τον ίδιο ασφαλισμένο και κατοικούν στο έδαφος ενός κράτους μέλους θα θεωρούνται ως μία ενότητα.5. Όταν οι δικαιούχοι σύνταξης επιζώντων που αντλούν δικαίωμα από τον ίδιο ασφαλισμένο κατοικούν σε διαφορετικά κράτη μέλη, θα λαμβάνεται υπόψη ένα κατ' αποκοπή ποσό ανά κράτος μέλος κατοικίας.Άρθρο 2Για την εφαρμογή του άρθρου 102 παράγραφος 2 του κανονισμού (ΕΟΚ) αριθ. 574/72, οι φορείς του τόπου συνήθους διαμονής διαβιβάζουν κάθε χρόνο στους φορείς και οργανισμούς που έχουν οριστεί από τη χώρα τους στο παράρτημα 10 του κανονισμού (ΕΟΚ) αριθ. 574/72 τις ατομικές καταστάσεις των μηνιαίων κατ' αποκοπή ποσών (έντυπο Ε 127) οι οποίες καταρτίζονται με βάση τις καταστάσεις που προβλέπονται από τα άρθρα 94 και 95 του κανονισμού (ΕΟΚ) αριθ. 574/72.Οι φορείς και οργανισμοί που έχουν οριστεί από τη χώρα της συνήθους διαμονής διαβιβάζουν τις προαναφερόμενες καταστάσεις στους φορείς και οργανισμούς που έχουν οριστεί από την αρμόδια χώρα.Τα έντυπα Ε 127 αναφέρουν τον αριθμό των μηνιαίων κατ' αποκοπή ποσών που οφείλονται για το ίδιο έτος για κάθε οικογένεια εργαζομένου, μισθωτού ή μη μισθωτού, ή για κάθε συνταξιούχο.Άρθρο 3Η παρούσα απόφαση θα δημοσιευθεί στην Επίσημη Εημερίδα των Ευρωπαϊκών Κοινοτήτων.Αντικαθιστά την απόφαση αριθ. 127 της 17ης Οκτωβρίου 1985.Αρχίζει να ισχύει από την 1η Ιανουαρίου 1987.Ο πρόεδροςτης Διοικητικής ΕπιτροπήςM. MOUSSEAU[1] (1) ΕΕ αριθ. C 141 της 7. 6. 1986.--------------------------------------------------